
SE APROBA,

JUDEŢULTIMIŞ






 P R I M A R

PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.R32006-000210/15.05.2006
R E F E R A T
privind aprobarea Planului Urbanistic de Detaliu “Amplasare case unifamiliale”, str. C. Daniel nr. 7, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul .R32006-000210/19.04.2006 , prin care se solicită avizarea din punct de vedere urbanistic a Planului Urbanistic de Detaliu “Amplasare case unifamiliale”, str. C. Daniel, Timişoara;

Având în vedere cerinţele Certificatului de Urbanism nr. 4741 din 07.09.2005;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu “Amplasare case unifamiliale”, str. C. Daniel, Timişoara;.

Documentaţia este iniţiată de proprietarii terenului Bugarschi Radovan cu soţia Bugarschi Mirela şi Dolecek Richard cu soţia Dolecek Agneta Maria, a fost elaborată de S.C. „SIREGON GRUP” S.R.L., conform proiect nr. 5.002/2006.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.

Suprafaţa totală studiată este de 1707 mp şi este înscrisă în CF nr. 3346 cu nr. top 416/a/1/1/2; 416/a/1/2/2; 504/16/4.
Terenul studiat în cadrul PUD “Amplasare case unifamiliale”, str. C. Daniel, Timişoara este situat în sud-vestul localităţii, în intravilanul municipiului Timişoara, UTR 58, având ca vecinătăţi construcţii cu destinaţia de locuinţe şi terenuri libere, needificate, iar în SV str. Constantin Daniel. Prin P.U.G. pentru acest amplasament este stabilită funcţiunea de zonă mixtă care cuprinde servicii, mici unităţi productive nepoluante şi unităţile comerciale inserate în zona de locuit.

Prin prezenta documentaţie se propune amplasarea a 2 case unifamiliale, cu regim maxim de înălţime P+2E+M. O casă este amplasată respectând aliniamentul existent al străzii Constantin Daniel de 5 m, iar cealaltă retrasă, în partea posterioară a parcelei. Accesul auto se realizează din str. C. Daniel pentru prima casă şi o alee de legătură pentru cea de a doua casă, cu un profil transversal de 4 m.

Indicii de construibilitate propuşi sunt:


POT max = 40%;



CUT = 1,0



Hmax = P+2E+M

Se va asigura necesarul minim de spaţii verzi, conform normativelor.
La realizarea construcţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare pe cheltuiala beneficiarilor.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Aviz Principiu – nr. 2/19.01.2006
Aviz Sanitar – nr. 6/C/05.01.2006 
Aviz Inspectoratul pentru situaţii de urgenţă 
– nr. 1070/27.09.2005 şi 825543/16.12.2005
Aviz Unic – nr. 1971/11.2005
Aviz Comisia de Circulaţie – TH2006-000009/19.01.2006
PUD „Amplasare case unifamiliale”, str. C. Daniel, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.
PUD „Amplasare case unifamiliale”, str. C. Daniel, Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

